Benito Cancela Rodríguez

Benito Cancela Rodríguez, nado en Padroso (Lampaza, Rairiz de Veiga) o 22 de agosto de 1892 e finado en Ourense a finais de maio de 1973, foi un político galego.

 Traxectoria 
Emigrou a Cuba e instalouse en Santa Cruz del Sur (Camaguey) onde amansou unha pequena fortuna con negocios de hostalaría. En Cuba entrou en contacto coa masonería, alcanzando o grao de mestre. Regresou a Celanova en 1932 e instalou o Hotel Cuba na vila. Afíliouse a Izquierda Republicana e logo do triunfo da Fronte Popular nas eleccións de febreiro foi nomeado concelleiro e elixido alcalde de Celanova o 15 de marzo de 1936.El Pueblo Gallego, 21-3-1936, p. 13.

Ao producirse o golpe de Estado do 18 de xullo de 1936 a Garda Civil foi detelo, pero fuxiu. Agochouse primeiro en Leborín e despois nun zulo na súa propia casa de Celanova. Abríronlle expediente de responsabilidades políticas.BOE, 5-1-1941, p. 84. Ao rematar a guerra civil acolleuse a un indulto. Pero foi novamente denunciado en 1939 polo cura de Bobadela. Detido, foi encarcerado na Prisión de Celanova. Pasou despois á Prisión Provincial de Ourense, á de Porlier en Madrid e ao Penal do Puerto de Santa María.

Saíu en liberdade condicional en 1943, pero condenado ao pago de multas, incautación dos seus bens e desterro. Tivo que instalarse en Oviedo onde montou unha sidraría, que pechou aos seis meses. Regresou a Celanova na década dos cincuenta. Finou en Ourense a finais de maio de 1973.La Voz de Galicia, 30-5-1973, p. 7.
 Vida persoal 

Casou con Estrella Rúa Álvarez, que finou en 1966, e foi pai de Fita e Ángel Cancela Rúa.La Región, 10-8-1967, p. 3.
 Notas 

 Véxase tamén 
 Bibliografía 
 Valín Fernández, Alberto. Laicismo, represión y educación en la España del siglo XX. Sada (A Coruña), Ediciós do Castro, 1993.

 Sánchez Martínez, Pablo. Masonería e república en Celanova. Benito Cancela Rodríguez(1892-1973). Gijón, Masónica.es, 2017.

 Ligazóns externas 
 Las elecciones del Frente Popular y la política municipal en Celanova (febreiro-xullo de 1936) de Domingo Rodríguez Teijeiro
 .
 Expediente de responsabilidades políticas de Benito Cancela Rodríguez.

Categoría:Galegos de Cuba
Categoría:Masóns de Galicia
Categoría:Alcaldes de Celanova
Categoría:Alcaldes de Galicia durante a II República
Categoría:Alcaldes de Galicia por Izquierda Republicana
Categoría:Represaliados polo franquismo
Categoría:Nados en Rairiz de Veiga
Categoría:Nados en 1892
Categoría:Finados en 1973
Categoría:Personalidades de Galicia sen imaxes